Aẓar n wawal, d tagrumma n tergalin yezdin agraw n wawalen yettemyilin deg unamek, d amedya aẓar ZDƔ, yezdi awalen: zdeɣ, azdaɣ,tanezduɣt,amezdaɣ...Maca asbadu agi,iwata kan i kra n yiẓuran, acku deg teynallit drus n yiẓuran n wawalen id-yettfarasen. Llan wid id-yettaken yiwen wawal kan, d amedya: itri,aman,argaz...Ɣef waya id-tella tbadut taynallayt: aẓar n wawal d tirgalin i d-yettɣimin mi ara tekkseḍ tiɣra d yiwṣilen n usuddem d tmitar n wunti d usget. Deg uẓar i-deg yettili unamek n wawal.